Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 1. függelék a 75/2005. (IX. 29.) GKM–KvVM együttes rendelet 3. számú mellékletéhez
Paragraph Index: 255

1. Mérési és mintavételi eljárások (NRSC teszt) A vizsgálatra benyújtott motor által kibocsátott gáznemû és részecskékbõl álló szennyezõket a 6. számú mellékletben leírt módszerekkel kell megmérni. A 6. számú mellékletben szereplõ módszerek leírják az ajánlott gázelemzési eljárásokat (1.1. pont) és az ajánlott részecske-hígító és mintavevõ rendszereket (1.2. pont). 1.1. A motorfékpad leírása A 3. számú melléklet 3.7.1. pontjában leírt vizsgálati ciklus elvégzéséhez megfelelõ jellemzõkkel bíró motorfékpadot kell használni. A nyomaték és fordulatszám mérésére szolgáló mûszerek tegyék lehetõvé a hasznos (effektív) teljesítmény megadott pontosságú mérését. Kiegészítõ számítások is szükségessé válhatnak. A mérõberendezés pontossága olyan legyen, hogy az 1.3. pontban megadott számértékek maximális tûrései betarthatók legyenek. 1.2. A kipufogógáz-áram A kipufogógáz-áramot az 1.2.1–1.2.4. pontokban említett módszerek egyikével kell meghatározni. 1.2.1. Közvetlen mérési módszer A kipufogógáz-áram közvetlen mérése mérõtorokkal vagy ezzel egyenértékû mérési módszer útján (a részleteket lásd az ISO 5167 szabványban). Megjegyzés: A közvetlen gázáram-mérés nehéz feladat. Ügyelni kell a mérési hibák elkerülésére, amelyek a szennyezõanyag-kibocsátási értékek hibáját okozhatják. 1.2.2. Levegõ és tüzelõanyag mérési módszer Az átáramló levegõ és tüzelõanyag mérése. Az 1.3. pontban megadott pontosságú levegõáram és tüzelõanyag-áram mérõ eszközöket kell használni. A kipufogógáz-áram az alábbi összefüggésbõl számítható: GEXHW=GAIRW+GFUEL (nedves kipufogógáz tömegre) 1.2.3. Szén-egyensúly módszer (carbon balance) A kipufogógáz tömegének számítása a tüzelõanyag-fogyasztásból és a kipufogógáz koncentrációkból a szén-egyensúly módszer segítségével (lásd a 3. számú melléklet

Source: https://magyarkozlony.hu/hivatalos-lapok/53d4780bc49399d4d3eb86c9468f09a915e2b56a/dokumentumok/5f4c354a10cc237afed159a7bfc332fc960dafc2/letoltes